Адміністратар сайта Вадзім Клімовіч прапанаваў і распрацаваў новую рубрыку Выставы. Неўзабаве яна павінна з’явіцца на галоўнай панэлі – пасля вечарын і несапраўдных спектакляў. Новая рубрыка – гэта магчымасць віртуальна наведваць выставы (пераважна фотамастацтва) удзельнікаў нашага тэатра, якія экспанаваліся на галоўнай пляцоўцы ў бібліятэцы Цёткі. Чые працы з’явяцца на сайце першымі, пакуль вырашаецца. У спісе ўжо пяць чалавек. Плануецца, што ўсе яны выставяцца ў віртуальнай галерэі Арт.С. Фотаздымкі, малюнкі і іншыя працы будуць экспанавацца ў выстаўнай онлайн-залі безтэрмінова, калі іншае не пажадае аўтар канкрэтнай галерэі. Зразумела, выкарыстоўваць карціны альбо фота можна будзе толькі з дазволу аўтараў. Магчыма, для праекту будзе адведзены спецыяльны кароткі адрас (субдамен) кшталту - gallery.art-s.by.